APSTIPRINĀTS

Ropažu novada pašvaldības 

iepirkumu komisijas 

2026. gada 31. jūlija sēdē

(protokols Nr. 1.3-4.1/2026/80-2)

Iepirkuma komisijas sniegtā atbilde uz ieinteresēto 

piegādātāju jautājumiem
atklātā konkursā „ Garkalnes Mākslas un vispārizglītojošās pamatskolas piebūves būvniecība”, 
identifikācijas Nr. RPN 2026/80
1. jautājums

1.
Lūdzam precizēt atklāta konkursa nolikuma 3.1.5. punktā noteikto prasību.

Nolikuma 3.1.5. punktā atbildīgā būvdarbu vadītāja pieredzes kritēriji ir apzīmēti ar c) un d), savukārt turpmāk tekstā norādīts: “Prasība a) un b) var tikt izpildīta dažādu līgumu ietvaros”.

Lūdzam apstiprināt, vai minētajā punktā ir radusies redakcionāla kļūda un attiecīgais teikums ir lasāms šādā redakcijā: “Prasība c) un d) var tikt izpildīta dažādu līgumu ietvaros.
1. atbilde

Nolikuma 3.1.5. apakšpunktā radusies redakcionāla kļūda. Minētais teikums redakcionāli salāgots.
2. jautājums

Vai nolikuma 3.1.4. punkta b) apakšpunktā noteiktā prasība par objekta būvniecības kopējām izmaksām vismaz 4 000 000,00 EUR bez PVN tiks uzskatīta par izpildītu, ja viena būvdarbu līguma ietvaros veikta savstarpēji savienotu ēku pārbūve pilnā ēku apjomā, būvdarbi īstenoti uz trīs atsevišķu būvatļauju pamata un visu trīs būvatļauju ietvaros veikto būvdarbu kopējās izmaksas ir vismaz 4 000 000,00 EUR bez PVN?
2. atbilde

Jā, tiks uzskatīts, ka pretendents ir izpildījis kvalifikācijas prasības, ar nosacījumu, ka minētie darbi izpildīti viena būvdarbu līguma ietvaros. 
3. jautājums

Vai nolikuma 3.1.5. punkta d) apakšpunktā noteiktā prasība par objekta būvniecības kopējām izmaksām vismaz 4 000 000,00 EUR bez PVN tiks uzskatīta par izpildītu, ja viena būvdarbu līguma ietvaros veikta savstarpēji savienotu ēku pārbūve pilnā ēku apjomā, būvdarbi īstenoti uz trīs atsevišķu būvatļauju pamata un visu trīs būvatļauju ietvaros veikto būvdarbu kopējās izmaksas ir vismaz 4 000 000,00 EUR bez PVN?
3. atbilde

Jā, tiks uzskatīts, ka pretendents ir izpildījis kvalifikācijas prasības, ar nosacījumu, ka minētie darbi izpildīti viena būvdarbu līguma ietvaros.
4. jautājums

Iepazīstoties ar konkursa dokumentāciju, esam konstatējuši, ka, iespējams, iepirkuma dokumentācijai nav pievienots līguma projekts (nolikuma 10. pielikums). Lūdzam pārbaudīt minēto informāciju un, ja līguma projekts tiešām nav pievienots, publicēt to iepirkuma dokumentācijā. 
4.atbilde

Iepirkuma līguma projekts (iepirkuma nolikuma 10.pielikums) pievienots Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”

5. jautājums

Lūdzam precizēt IUB tīmekļvietnes sadaļā “Paziņojums par līgumu” 5. punktā “Iepirkuma priekšmeta detalizācija” publicēto informāciju par paredzamo līgumcenu, kur norādīts, ka paredzamā līgumcena ir 62 000 000,00 EUR.
5. atbilde

IUB tīmekļvietnes sadaļā “Paziņojums par līgumu” 5. punktā “Iepirkuma priekšmeta detalizācija” tehnisku iemeslu dēļ norādīta nekorekta plānotā līgumcena. Minētajā sadaļā norādītā līgumcena tiks precizēta.

6. jautājums

Nolikuma 4. pielikuma un 5.pielikuma tekstā ir iekļauts “pretendents nodrošinās būvniecības ieceres dokumentācijas izstrādi un objekta būvniecību..”.  Saskaņā ar nolikuma 1.3.1. punktu, iepirkuma priekšmets- “Garkalnes Mākslas un vispārizglītojošās pamatskolas piebūves būvniecība, saskaņā ar SIA "K IDEA", reģistrācijas Nr. 40103251384, izstrādāto būvprojektu, saskaņā ar tehnisko specifikāciju (nolikuma 1.pielikums), līguma projektu (nolikuma 10.pielikums) un citām Atklāta konkursa nolikuma prasībām”. Lūdzam precizēt, vai Pretendentam ir jāveic arī projektēšanas darbi?
6. atbilde

Nē pretendentam nav jāveic projektēšanas darbi. Atklāta konkursa nolikuma 4.pielikuma tekstā un 5.pielikuma tekstā radusies redakcionāla kļūda. Minētie pielikumi koriģēti atbilstoši iepirkuma priekšmetam.
Iepirkuma komisijas sniegtās atbildes ir neatņemama iepirkuma sastāvdaļa un ir saistošas visiem pretendentiem
